
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2014 

11 Οκτωβρίου 2007 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Έγκριση συμβάσεων μίσθωσης έργου διάρκειας ενός 

(1) έτους. 1 

Έγκριση πρόσληψης ενός (1) ατόμου με σύμβαση μί¬ 
σθωσης έργου στον Δήμο Αυλώνα. 2 

Τροποποίηση της υπ’ αριθμ. 315/10.1.2005 απόφασης 
«Συγκρότηση Περιφερειακού Συμβουλίου Εθνικών 

Κληροδοτημάτων». 3 

Έγκριση για απασχόληση προσωπικού με σύμβαση μί¬ 
σθωσης έργου Δήμου Μαργαριτίου Νομού Θεσπρω¬ 
τίας. 4 

Τροποποίηση του Οργανισμού Εσωτερικής, Υπηρεσί¬ 
ας (Ο.Ε.Υ) του Δήμου Πέτα. 5 

Συμπλήρωση απόφασης καθορισμού ανωτάτου ορίου 
επιτρεπομένων ημερών κίνησης εκτός έδρας υπαλ¬ 
λήλων υπηρετούντων στις Νομαρχιακές Αυτοδιοι¬ 
κήσεις της Περιφέρειας Κεντρικής Μακεδονίας.... 6 

Ορισμός ενός μέλους του Δ.Σ. ως υπεύθυνου καθαρι¬ 
ότητας, με πλήρη απασχόληση στη Δημοτική Επι¬ 
χείρηση Ύδρευσης-Αποχέτευσης Ανατολικού Ολύ- 

μπου του Δήμου Ανατ. Ολύμπου Ν. Πιερίας. 7 

Έγκριση σύμβασης μίσθωσης έργου στο Δήμο Λευκώνα. 8 
Έγκριση πρόσληψης προσωπικού με σύμβαση μίσθω¬ 
σης έργου. 9 

2η Τροποποίηση - Συμπλήρωση της υπ’ αριθμ. 
7217/10.5.2007 απόφασης Ανασυγκρότησης μελών 

Περιφερειακού Συμβουλίου Στερεός Ελλάδας. 10 

Μεταβίβαση αρμοδιοτήτων σε Νομαρχιακό Σύμβουλο 
του Νομού Μαγνησίας. 11 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 4681/23.7.2007 
απόφαση του Γενικού Γραμματέα Περιφέρειας Ανα¬ 


τολικής Μακεδονίας - Θράκης. 12 

ΑΠΟΦΑΣΕΙ Σ 

Αριθμ. 07/ΔΤΑ/11632 (1) 


Έγκριση συμβάσεων μίσθωσης έργου διάρκειας ενός 
(1) έτους. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνω¬ 


ση, στελέχωση Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Τις διατάξεις του ν. 2190/1994 όπως τροποποιήθηκαν 
και συμπληρώθηκαν με τις όμοιες του ν. 2527/1997. 

3. Τις εγκυκλίους υπ’ αριθμ. 28077/2000 και 14196/ 
4.4.2003 του ΥΠ.ΕΣ.Δ.Δ.Α. 

4. Το υπ’ αριθμ. 44195/7.9.2004 έγγραφο του ΥΠΕΣΔΔΑ. 

5. Την υπ’ αριθμ. 2/1.8.2007 απόφαση του Διοικητικού 
Συμβουλίου του Κέντρου Κοινωνικής Πρόνοιας και Προ¬ 
ληπτικής Ιατρικής του Δήμου Κερατσινίου, με την οποία 
αιτείται η πρόσληψη τεσσάρων (4) ατόμων με σύμβαση 
μίσθωσης έργου διάρκειας ενός (1) έτους. 

6. Τις από 13.9.2007 και 3.8.2007 γνωμοδοτήσεις του 
Νομικού Συμβούλου του Δήμου Κερατσινίου. 

Επειδή η ανωτέρω απόφαση πληροί τις προϋποθέσεις 
που προβλέπει ο νόμος και οι σχετικές εγκύκλιοι του 
ΥΠ.ΕΣ.Δ.Δ.Α., αποφασίζουμε: 

Εγκρίνουμε την υπ’ αριθμ. 2/1.8.2007 απόφαση του Δι¬ 
οικητικού Συμβουλίου του Κέντρου Κοινωνικής Πρόνοιας 
και Προληπτικής Ιατρικής του Δήμου Κερατσινίου, για την 
πρόσληψη τεσσάρων (4) ατόμων με σύμβαση μίσθωσης 
έργου διάρκειας ενός (1) έτους, με τις εξής ειδικότητες: 

- Δύο (2) Ψυχολόγους ΠΕ για την πραγματοποίηση 
ατομικών και οικογενειακών θεραπειών καθώς και την 
οργάνωση εκδηλώσεων και προγραμμάτων του Κέντρου 
Κοινωνικής Πρόνοιας και Προληπτικής Ιατρικής που 
αφορούν την αγωγή της Κοινότητας πάνω σε θέματα 
ψυχικής υγείας με συνολικό ποσό αμοιβής 18.480,00€. 

-Ένα (1) άτομο Γενικών Καθηκόντων ΥΕ το οποίο θα 
αναλάβει την συσκευασία, μεταφορά και διανομή συσ¬ 
σιτίου των άπορων δημοτών του Δήμου Κερατσινίου με 
συνολικό ποσό αμοιβής 12.000,00€. 

-Ένα (1) Βοηθό Λογιστή ΤΕ ο οποίος θα αναλάβει 
να παρέχει λογιστική και φοροτεχνική υποστήριξη 
της δημοτικής επιχείρησης με συνολικό ποσό αμοιβής 
14.400,00€. 

Η δαπάνη μισθοδοσίας του ανωτέρω προσωπικού θα 
καλυφθεί από τον προϋπολογισμό του Κέντρου Κοινω¬ 
νικής Πρόνοιας και Προληπτικής Ιατρικής του Δήμου 
Κερατσινίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 26 Σεπτεμβρίου 2007 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 08/ΔΤΑ/16555+16370 (2) 

Έγκριση πρόσληψης ενός (1) ατόμου με σύμβαση 
μίσθωσης έργου στον Δήμο Αυλώνα. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, Οργάνω¬ 
ση, Στελέχωση Περιφέρειας, ρύθμιση θεμάτων για την 
τοπική αυτοδιοίκηση & άλλες διατάξεις». 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου». 

3. Τις διατάξεις του άρθρου 15 παρ. 1 του ν. 3260/2004 
«Ρυθμίσεις του συστήματος προσλήψεων και θεμάτων 
δημόσιας διοίκησης» (ΦΕΚ 151/Α/6.8.2004). 

4. Την από 25.4.2007 βεβαίωση του δικηγόρου Γαβρά 
Εμμανουήλ, σύμφωνα με την οποία οι αιτούμενες συμ¬ 
βάσεις αποτελούν γνήσιες συμβάσεις έργου και δεν 
υποκρύπτουν συμβάσεις εξαρτημένης εργασίας. 

5. Την υπ’ αριθμ. 9164/4.5.2007 εισηγητική έκθεση του 
Γενικού Γραμματέα Περιφέρειας Αττικής. 

6. Το υπ’ αριθμ. οικ. 45113/8.8.2007 έγγραφο του ΥΠΕΣ- 
ΔΔΑ με το οποίο μας έκανε γνωστή την υπ’ αριθμ. ΔΙΠΠ/ 
Φ.ΕΓΚΡ.1/380/13697/24.7.2007 απόφαση της Επιτροπής του 
άρθρου 2 παρ. 1 της ΠΥΣ 33/27.12.2006 και την υπ’ αριθμ. 
42764/6.8.2007 κατανομή του Υφυπουργού Εσωτερικών, 
Δημόσιας Διοίκησης και Αποκέντρωσης, σχετικά με την 
έγκριση συμβάσεων μίσθωσης έργου για τους Πρωτο¬ 
βάθμιους ΟΤΑ της Περιφέρειας μας, αποφασίζουμε: 

Εγκρίνουμε την πρόσληψη ενός (1) ατόμου με σύμβαση 
μίσθωσης έργου, χρονικής διάρκειας ενός (1) έτους, και 
με την ειδικότητα, όπως αναφέρεται κατωτέρω και σύμ¬ 
φωνα με τα αναφερόμενα και οριζόμενα στην υπ’ αριθμ. 
52/2007 απόφαση του Δημοτικού Συμβουλίου Αυλώνα 
και συγκεκριμένα: 

• (1) Χειριστής Μηχανημάτων Έργου (Σκαπτικού Μη¬ 
χανήματος ΧΒ), με έργο την παροχή υπηρεσιών χειρι¬ 
σμού σκαπτικού μηχανήματος ΧΒ και με συνολική αμοιβή 
20 . 000,00 € 

Τ ο ανωτέρω έργο σύμφωνα με την ανωτέρω απόφα¬ 
ση του Δήμου Αυλώνα και την σχετική νομική γνωμο¬ 
δότηση δεν ανάγεται στον συνήθη κύκλο καθηκόντων 
των υπαλλήλων του Δήμου και δεν υποκρύπτει πάγια 
εξαρτημένη εργασία. 

Η δαπάνη για την σύναψη της ανωτέρω σύμβασης 
μίσθωσης έργου θα επιβαρύνει τον εγκεκριμένο προϋ¬ 
πολογισμό του Δήμου Αυλώνα. 

Ως τόπος εκτέλεσης του ανωτέρω έργου ορίζεται η 
έδρα του Δήμου, ο οποίος έχει και την ευθύνη της πα¬ 
ρακολούθησης, εκτέλεσης και παραλαβής του έργου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γέρακας, 20 Σεπτεμβρίου 2007 
Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 34850/8131 (3) 

Τροποποίηση της υπ’ αριθμ. 315/10.1.2005 απόφασης «Συ¬ 
γκρότηση Περιφερειακού Συμβουλίου Εθνικών Κλη¬ 
ροδοτημάτων» 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του ν. 2503/1997 «Διοίκηση, οργάνωση, 
στελέχωση Περιφερειών» (ΦΕΚ 107/Τ.Α/30.5.1997). 


2) Τις διατάξεις του α.ν. 2039/1939 «Περί τροποποιή- 
σεως, συμπληρώσεως και κωδικοποιήσεως των νόμων 
περί εκκαθαρίσεως και διοικήσεως των εις το Κράτος 
και υπέρ κοινωφελών σκοπών καταλοιπομένων κληρο- 
νονιών, κληροδοσιών και δωρεών» όπως τροποποιήθηκε 
και ισχύει, το ν. 455/1976 «περί επωφελεστέρας αξιοποι- 
ήσεως ή διαθέσεως των υπέρ κοινωφελούς σκοπού κα- 
ταλειφθέντων περιουσιακών στοιχείων κατά το άρθρο 
109 του Συντάγματος». 

3) Τις διατάξεις του άρθρου 17 του ν. 2873/2000 «Φο¬ 
ρολογικές ελαφρύνσεις και απλουστεύσεις και άλλες 
διατάξεις» (ΦΕΚ 285/τ.Α728.12.2002). 

4) Τις διατάξεις του άρθρου 2 του ν. 2993/2002 «Τρο¬ 
ποποίηση διατάξεων του Κώδικα Οργανισμού Δικαστι¬ 
κών Υπαλλήλων» (ΦΕΚ 58-τ.Α726.3.2002). 

5) Την υπ’ αριθμ. 315/10.1.2005 απόφαση του Γενικού 
Γ ραμματέα της Περιφέρειας Β. Αιγαίου «Συγκρότηση 
Περιφερειακού Συμβουλίου Εθνικών Κληροδοτημά¬ 
των». 

6) Το υπ’ αριθμ. 90598/19.9.2007 έγγραφο του Ν.Σ.Κ. 

7) Την ανάγκη ορισμού νέου Προέδρου και τακτικού 
μέλους στο Περιφερειακό Συμβούλιο Εθνικών Κληροδο¬ 
τημάτων επειδή οι ορισθέντες με την παραπάνω από¬ 
φαση έχουν μετατεθεί, αποφασίζουμε: 

Τροποποιούμε την ανωτέρω σχετική απόφασή μας 
(αριθμ. 315) «Συγκρότηση Περιφερειακού Συμβουλίου 
Εθνικών Κληροδοτημάτων» και ορίζουμε ως Πρόεδρο 
του Συμβουλίου την Μπασδέκη Μαρία, Πάρεδρο του 
Ν.Σ.Κ. σε αντικατάσταση του μετατεθέντος Χαραλαμπί- 
δη Κωνσταντίνου και τον Αναστάσιο Ράλλη, Δικαστικό 
Αντιπρόσωπο του Ν.Σ.Κ μέλος σε αντικατάσταση του 
μετατεθέντος Χρήστου Κοραντζάνη, που υπηρετούν στο 
Δικαστικό Γραφείο Μυτιλήνης, με αναπληρωτές αντί¬ 
στοιχα τον Ευριπίδη Τσιτσέλλη, Πάρεδρο του Ν.Σ.Κ που 
υπηρετεί στο Υπουργείο Οικονομίας και Οικονομικών 
και την Αγγελική Βενάρδου, Δικαστική Αντιπρόσωπο του 
Ν.Σ.Κ. που υπηρετεί στο Γ.Ν.Σ Υπουργείου Οικονομίας 
και Οικονομικών. 

Κατά τα λοιπά ισχύει η προηγούμενη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 1 Οκτωβρίου 2007 

Ο Γ ενικός Γ ραμματέας Περιφέρειας κ.α.α 
Ο Γ ενικός Διευθυντής 
ΓΕΩΡΓΙΟΣ ΒΑΘΡΑΚΟΥΛΗΣ 

-♦- 

Αριθμ. 844/7391 (4) 

Έγκριση για απασχόληση προσωπικού με σύμβαση μί¬ 
σθωσης έργου Δήμου Μαργαριτίου Νομού Θεσπρω¬ 
τίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 6 του ν. 2527/1997 (ΦΕΚ 
206/Α/8.10.1997) και τις όμοιες του άρθρου 31 του 
ν. 3013/1.5.2002 «Αναβάθμιση της Πολιτικής Προστασίας 
και λοιπές διατάξεις». 

2. Τα υπ’ αριθμ. 12700/2.7.2002,14934/εγκ.3/2.8.2002 και 
32245/6.8.2002 έγγραφα του ΥΠ.ΕΣ.Δ.Δ.Α. 

3. Τ ις διατάξεις του άρθρου 15 παρ 1 του ν. 3260/2004 
«Ρυθμίσεις του συστήματος προσλήψεων και θεμάτων 
Δημόσιας Διοίκησης». 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

4. Η υπ’ αριθμ. Φ.7 ΟΔΕ ΚΕΠ/11123/8.5.2006 εγκύκλιος 
του ΥΠ.ΕΣ.Δ.Δ.Α., σχετική με τη σύναψη συμβάσεων μί¬ 
σθωσης έργου στα ΚΕΠ. 

5. Το υπ’ αριθμ. ΔΟΛΚΕΠ/Φ4/265/20566/8.8.2007 έγγρα¬ 
φο του Υφυπουργού Εσωτερικών Δημόσιας Διοίκησης 
και Αποκέντρωσης με το οποίο κατανέμονται δύο (2) 
συμβάσεις μίσθωσης έργου διάρκειας έως έξι (6) μηνών 
από τη λήξη των προηγούμενων, για τη συνέχιση της 
λειτουργίας του Κ.Ε.Π. Δήμου Μαργαριτίου, αποφασί¬ 
ζουμε: 

Εγκρίνουμε την απασχόληση δύο (2) ατόμων, με σύμ¬ 
βαση μίσθωσης έργου, για τη συνέχιση λειτουργίας του 
ΚΕΠ Δήμου Μαργαριτίου. 

Οι ανωτέρω θα απασχοληθούν για χρονικό διάστημα 
έξι (6) μηνών από τη λήξη των προηγούμενων συμβά¬ 
σεων στο ΚΕΠ. 

Οι συμβάσεις λήγουν από τη χρονική στιγμή που θα 
στελεχωθεί το ΚΕΠ με μόνιμο προσωπικό. 

Σε περίπτωση αποχώρησης, παραίτησης, διακοπής 
κ.λπ. της σύμβασης μίσθωσης έργου με πρωτοβουλία 
του συμβασιούχου, δεν θα συναφθεί νέα σύμβαση με 
νέο άτομο, χωρίς την προηγούμενη έγκριση της ΔΟΛ/ 
ΚΕΠ/ΥΠΕΣΔΔΑ. Σε διαφορετική περίπτωση το ΥΠΕΣΔΔΑ 
δεν θα κάνει δεκτή τη νέα σύμβαση αλλά και δεν θα τη 
χρηματοδοτήσει. 

Η αμοιβή ορίζεται σε 10.560 ευρώ ετησίως μέχρι τη 
συμπλήρωση χρονικού διαστήματος 24 μηνών, κατά το 
οποίο το έργο συγχρηματοδοτείται από το Επιχειρη¬ 
σιακό Πρόγραμμα «Κοινωνία της Πληροφορίας», Μέτρο 

2 . 2 . 

Για το χρονικό διάστημα πλέον του 24μήνου η αμοιβή 
ορίζεται σε 12.000 ευρώ ετησίως και χρηματοδοτείται 
από τον Τακτικό Προϋπολογισμό. 

Η ανωτέρω απασχόληση δεν υποκρύπτει εξαρτημένη 
εργασία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 17 Αυγούστου 2007 

Ο Γ ενικός Γ ραμματέας Περιφέρειας 
ΔΗΜΗΤΡΙΟΣ Γ. ΠΑΝΟΖΑΧΟΣ 

-♦- 

Αριθμ. 11972/1917 (5) 

Τροποποίηση του Οργανισμού Εσωτερικής, Υπηρεσί¬ 
ας (Ο.Ε.Υ) του Δήμου Πέτα. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του άρθρου 10 του ν. 3584/2007. 

2. Την υπ’ αριθμ. 53/2007 απόφαση του Δημοτικού 
Συμβουλίου Πέτα περί τροποποίησης του Ο.Ε.Υ του 
Δήμου. 

3. Την από 13.7.2007 γνωμοδότηση του Υπηρεσιακού 
Συμβουλίου των ΟΤΑ του άρθρου 14 του ν. 1586/1986, 
ν. 2190/1994 και 8 του ν. 2307/1997 που διατυπώνεται, 
στο υπ’ αριθμ. 9° πρακτικό του. 

4. Την υπ’ αριθμ. 20921/19.9.2001 απόφαση του Γενι¬ 
κού Γραμματέα Περιφέρειας Ηπείρου «Μεταβίβαση αρ¬ 
μοδιοτήτων και παροχής εξουσιοδότησης υπογραφής 
αποφάσεων εγγράφων κλπ. όπως τροποποιήθηκε με¬ 
ταγενέστερα», αποφασίζουμε: 

Εγκρίνουμε τον Οργανισμό Εσωτερικής Υπηρεσίας 
του Δήμου Πέτα ως εξής: 


Α. Αρθρο 1, ΔΙΑΡΘΡΩΣΗ ΥΠΗΡΕΣΙΩΝ, μετά το εδάφιο 
«Γραφείο Υποστήριξης» της παρ. 2 προστίθεται παρ. 2Α, 
«Γραφείο Κέντρο Εξυπηρέτησης Πολιτών». 

Β. Αρθρο 2, προστίθεται παράγραφος 2 Ε, Αρμοδιότη¬ 
τες Γ ραφείου «Κέντρο Εξυπηρέτησης Πολιτών». 

Αποστολή των κέντρων αυτών είναι η παροχή διοι¬ 
κητικών πληροφοριών και διεκπεραίωση υποθέσεων 
των πολιτών από την υποβολή της αίτησης μέχρι την 
έκδοση της τελικής πράξης σε συνεργασία με τις καθ’ 
ύλην αρμόδιες υπηρεσίες. 

α) Ενημέρωση. 

Ενημερώνει και πληροφορεί τους πολίτες για τις 
ενέργειες που απαιτούνται για τη διεκπεραίωση διοι¬ 
κητικών υποθέσεων. Τα αναγκαία πληροφοριακά στοι¬ 
χεία αντλούνται από την κεντρική βάση δεδομένων του 
ΥΠΕΣΔΔΑ με την οποία θα συνδέονται όλα τα ΚΕΠ αλλά 
και από τοπικές βάσεις δεδομένων, τις οποίες μπορεί 
να διαμορφώσει κάθε επιμέρους ΚΕΠ. 

β) Διεκπεραίωση υποθέσεων. 

Παραλαμβάνει αιτήσεις πολιτών, για τη διεκπεραίωση 
υποθέσεών τους από τις υπηρεσίες του Δημοσίου, τα 
στοιχεία των οποίων καταχωρεί σε ειδικό πρωτόκολ¬ 
λο. 

Διαθέτει για διευκόλυνσή τους έντυπα αιτήσεων κατά 
το άρθρο 3 παρ. 3 του Κώδικα Διοικητικής Διαχείρισης 
(ν. 2690/1999). 

Ελέγχει την πληρότητα των αιτήσεων των πολιτών και 
σε περίπτωση που για την διεκπεραίωσή της υπόθεσης 
απαιτούνται δικαιολογητικά, που δεν υποβάλλονται μαζί 
με την αίτηση, το ΚΕΠ τα αναζητά και τα παραλαμβάνει 
με οποιονδήποτε πρόσφορο τρόπο από τις αρμόδιες 
υπηρεσίες, μετά από σχετική εξουσιοδότηση των πο¬ 
λιτών. 

Διαβιβάζει πλήρεις τους φακέλους των υποθέσεων 
των πολιτών, στην αρμόδια για την διεκπεραίωσή τους 
υπηρεσία, με οποιονδήποτε πρόσφορο τρόπο. Το τελικό 
έγγραφο αποστέλλεται από την αρμόδια υπηρεσία και 
πάλι στο ΚΕΠ υποβολής της αρχικής αίτησης, από το 
οποίο το παραλαμβάνει ο πολίτης ή του αποστέλλεται 
από το συγκεκριμένο ΚΕΠ στη διεύθυνση που έχει δη¬ 
λωθεί με συστημένη επιστολή επί αντικαταβολή. 

Με κοινές αποφάσεις του Υπουργού ΥΠΕΣ.Δ.Δ.Α και 
του κατά περίπτωση αρμοδίου Υπουργού θα καθορι- 
σθούν οι διοικητικές διαδικασίες που θα διεκπεραιώ- 
νονται μέσω ΚΕΠ σύμφωνα με όσα προβλέπονται στην 
παράγραφο 1 του άρθρου 31 του ν. 3013/2002. 

γ) Αλλες υπηρεσίες. 

Η επικύρωση αντιγράφων διοικητικών εγγράφων. 

Η θεώρηση του γνησίου της υπογραφής. 

Η χορήγηση παραβολών, υπεύθυνων δηλώσεων κ.α. 

Η χορήγηση του αποδεικτικού φορολογικής ενημερό¬ 
τητας μέσω ηλεκτρονικής διασύνδεσης με το σύστημα 
ΤΑΧΙδ. 

Η χορήγηση βεβαιώσεων ασφαλιστικής ενημερότητας 
ΙΚΑ. 

Αιτήσεις πολιτών η διεκπεραίωση των οποίων εμπίπτει 
στις αρμοδιότητες του οικείου ΟΤΑ. 

Προωθεί τα αιτήματα στις αρμόδιες για τη διεκπε¬ 
ραίωσή τους υπηρεσίες, παρακολουθεί τη διαδικασία 
διεκπεραίωσης για την τήρηση των νόμιμων χρονικών 
προθεσμιών παραλαμβάνει το σχετικό έγγραφο και το 
αποστέλλει στο ΚΕΠ της αρχικής υποβολής της αιτή- 
σεως. Επίσης τηρεί τα σχετικά με τη διακίνηση των 

ανωτέρω αναφερόμενων αιτήσεων πολιτών στατιστικά 
στοιχεία, υποδέχεται και διαχειρίζεται τα παράπονα και 
τις προτάσεις των πολιτών για βελτιώσεις των διοικη¬ 
τικών διαδικασιών. 

Γ. Άρθρο 11.1, 

α) δημιουργούνται δύο (2) νέες θέσεις ΠΕ Διεκπεραί¬ 
ωσης υποθέσεων Πολιτών Υπαλλήλων του ΚΕΠ και, 

β) από την κατηγορία Δευτεροβάθμιας Εκπαίδευσης 
ΔΕ14 Ελεγκτών Εσόδων και Εξόδων ΟΤΑ οι (3) τρεις 
θέσεις, μετατρέπονται σε: 

1) Μία (1) θέση ΠΕΙ Διοικητικού. 

2) Μία (1) θέση ΤΕ22 Διοίκησης Μονάδων Τοπ. Αυτο¬ 
διοίκησης. 

3) Μία (1) θέση ΔΕΙ Διοικητικού. 

Οι τακτικές Οργανικές θέσεις με σχέση εργασίας Δη¬ 
μοσίου Δικαίου τροποποιούνται ως εξής: 

α) Της κατηγορίας ΠΕΙ Διοικητικών αυξάνονται οι θέσεις 
από μία σε (2) δύο, δηλαδή η μία (1) Διοικητικών (οικονομο¬ 
λόγος) που υπήρχε και μία από την μετατροπή ΔΕ14. 

β) ΠΕ Διεκπεραίωσης υποθέσεων Πολιτών 2 (δύο) θέ¬ 
σεις για τα ΚΕΠ, που δημιουργούνται ως ανωτέρω. 

γ) Της κατηγορίας Τεχνολογικής Εκπαίδευσης προ¬ 
στίθεται μία (1) θέση ΤΕ22 Διοίκησης Μονάδων Τοπ. 
Αυτοδιοίκησης, (από την μετατροπή των ΔΕ14). 

δ) Της κατηγορίας Δευτεροβάθμιας Εκπαίδευσης, 
αυξάνονται κατά μία της ΔΕΙ Διοικητικών από πέντε 
(5) που υπήρχαν, σε έξι (6) (προστίθενται μία από την 
τροποποίηση των ΔΕ14), καταργούνται όλες οι θέσεις 
τρεις τον αριθμό της κατηγορίας ΔΕ14 Ελεγκτών Εσό¬ 
δων και Εξόδων ΟΤΑ. 

Από τις διατάξεις της απόφασης αυτής, προκαλείται δα¬ 
πάνη εις βάρος του προϋπολογισμού του Δήμου το ύψος 
τη οποίας ανέρχεται στο ποσό των 50.000,00 ευρώ. 

(Αριθμ. απόφ. Δ/νσης Τοπ. Αυτ/σης και Δ/σης Ν. Αρτας 
11972/19.7.2007). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αρτα, 26 Σεπτεμβρίου 2007 
Με εντολή Γ ενικού Γ ραμματέα Περιφέρειας 
Η Αναπληρώτρια Προϊσταμένη Διεύθυνσης 
ΧΡΙΣΤΙΝΑ ΜΑΜΑΛΗ 

-♦- 

Αριθμ. 30274 (6) 

Συμπλήρωση απόφασης καθορισμού ανωτάτου ορίου 
επιτρεπομένων ημερών κίνησης εκτός έδρας υπαλ¬ 
λήλων υπηρετούντων στις Νομαρχιακές Αυτοδιοική¬ 
σεις της Περιφέρειας Κεντρικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 2685/1999 «Κάλυψη δαπανών με¬ 
τακινούμενων υπαλλήλων εντός και εκτός Επικράτειας 
και άλλες διατάξεις». 

2. Τις διατάξεις του άρθρου 25 παραγρ. 6 του ν. 2738/1999 
«Συλλογικές διαπραγματεύσεις στη Δημόσια Διοίκηση, 
μονιμοποιήσεις συμβασιούχων αορίστου χρόνου και άλλες 
διατάξεις». 

3. Την υπ’ αριθμ. 4066/22.2.2007 απόφασή μας ανα¬ 
φορικά με τον καθορισμό του ανωτάτου ορίου επι- 
τρεπομένων ημερών κίνησης εκτός έδρας υπαλλήλων 
υπηρετούντων στις Νομαρχιακές Αυτοδιοικήσεις της 
Περιφέρειας Κεντρικής Μακεδονίας. 


4. Το υπ’ αριθμ. 03/3949/5.9.2007 έγγραφο της Δ/νσης 
Σχεδιασμού και Προγραμματισμού Ν.Α. Θεσσαλονίκης 
αναφορικά με τη συμπλήρωση της ανωτέρω απόφασής 
μας. 

5. Το γεγονός ότι από τις διατάξεις της παρούσας 
απόφασης προκύπτει δαπάνη 1.000 € και θα βαρύνει 
τον ΚΑΕ 9472Β, αποφασίζουμε: 

Συμπληρώνουμε την υπ’ αριθμ. 4066/22.2.2007 απόφα¬ 
σή μας κατά το μέρος που αφορά τη Ν.Α. Θεσσαλονίκης, 
ως κατωτέρω: 

Ν.Α. ΘΕΣΣΑΛΟΝΙΚΗΣ 

Δ/ΝΣΗ ΣΧΕΔΙΑΣΜΟΥ ΚΑΙ ΠΡΟΓΡΑΜΜΑΤΙΣΜΟΥ 

ΤΕ Μηχανικών 40 ημέρες. 

Κατά τα λοιπά ισχύει η υπ’ αριθμ. 4066/22.2.2007 από¬ 
φασή μας όπως συμπληρώθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 19 Σεπτεμβρίου 2007 

Ο Γ ενικός Γ ραμματέας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. 7044 (7) 

Ορισμός ενός μέλους του Δ.Σ. ως υπεύθυνου καθαριό¬ 
τητας, με πλήρη απασχόληση στη Δημοτική Επιχεί¬ 
ρηση Ύδρευσης-Αποχέτευσης Ανατολικού Ολύμπου 
του Δήμου Ανατ. Ολύμπου Ν. Πιερίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τ ις διατάξεις του ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις» (ΦΕΚ 
107/τ.Α730.5.1997). 

2. Τις διατάξεις του άρθρου 3 παρ. 7 του ν. 1069/1980 
όπως τροποποιήθηκε με τις διατάξεις του άρθρου 8 
του ν. 2839/12.9.2000. 

3. Την υπ’ αριθμ. 125/2007 απόφαση-πρόταση του Δ.Σ. 
της Δημοτικής Επιχείρησης Ύδρευσης-Αποχέτευσης 
Ανατολικού Ολύμπου, του Δήμου Ανατολικού Ολύμπου 
του Νομού Πιερίας. 

4. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
της επιχείρησης ύψους 5.000,00 € για το τρέχον έτος, 
για την οποία έχει εγγραφή πίστωση στον Κ.Α.61 του 
προϋπολογισμού του Νομικού Προσώπου της επιχείρη¬ 
σης. Τα τρία επόμενα έτη προβλέπεται να προκληθεί σε 
βάρος των προϋπολογισμών της επιχείρησης δαπάνη 
ύψους 36.000,00€ κατά έτος, για την οποία θα εγγρα- 
φούν σχετικές πιστώσεις στους ανάλογους κωδικούς 
των προϋπολογισμών των ετών αυτών, αποφασίζουμε: 

Ορίζουμε το μέλος του Δ.Σ. Κωνσταντίνο Ιωάννη 
Τσαρούχα ως υπεύθυνο καθαριότητας της ανωτέρω 
επιχείρησης με πλήρη απασχόληση, με τις ακόλουθες 
αρμοδιότητες: 

1. ©α ασκεί καθήκοντα Υπεύθυνου Καθαριότητας της 
επιχείρησης και θα φροντίζει για την καθημερινή λει¬ 
τουργία και το συντονισμό των συνεργείων καθαριό¬ 
τητας της επιχείρησης. 

2. Θα έχει την φροντίδα για τη σωστή (ποιοτική και 
ποσοτική) παραλαβή των πραγματοποιηθέντων προμη¬ 
θειών για τις ανάγκες της επιχείρησης, την ευθύνη για 

την ομαλή πορεία των εργασιών καθαριότητας και θα 
εποπτεύει τα υπό εκτέλεση έργα που έχουν ανατεθεί 
στους εργολάβους καθαριότητας τους Μανουτζόπουλο 
Κων/νο και Σια ΟΕ και Σουλέογλου Β. Μαρία. 

Συγκεκριμένα την Σουλέογλου Β. Μαρία για τα έργα: 

α) «Καθαριότητα του Δ.Δ. Λεπτοκαρυάς του Δήμου 
Ανατολικού Ολύμπου» και 

β) «Καθαριότητα του Δ.Δ. Σκοτίνας του Δήμου Ανα¬ 
τολικού Ολύμπου». 

Τον Μανουτζόπουλο Κωνσταντίνο & ΣΙΑ ΟΕ για τα έργα: 

α) «Καθαριότητα του Δ.Δ. Πλαταμώνα του Δήμου Ανα¬ 
τολικού Ολύμπου». 

β) «Καθαριότητα του Δ.Δ. Ν. Παντελεήμονα του Δήμου 
Ανατολικού». 

γ) «Καθαριότητα του Δ.Δ. Ν.Πόρων του Δήμου Ανα¬ 
τολικού Ολύμπου». 

3. Θα είναι υπόλογος απέναντι στο Διοικητικό Συμβού¬ 
λιο της Δ.Ε.Υ.Α.ΑΝ.Ο. για τη σωστή και ομαλή λειτουργία 
του τομέα καθαριότητας της επιχείρησης. 

4. Θα έχει την ευθύνη και την φροντίδα για την υλο¬ 
ποίηση των αποφάσεων του Διοικητικού Συμβουλίου. 

Εκτός των παραπάνω να ληφθεί υπόψη ότι η απασχό¬ 
λησή του θα είναι και για αργίες και Σαββατοκύριακα, 
καθώς η έκταση του Δήμου και η φύση του Δήμου 
(τουριστική περιοχή) έχει απαιτήσεις. 

Η αμοιβή του ανωτέρω καθορίζεται σε 1.000,00 € μι¬ 
κτά μηνιαίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 12 Σεπτεμβρίου 2007 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. 11364 (8) 

Έγκριση σύμβασης μίσθωσης έργου στο Δήμο Λευκώνα. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις α) του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις» (ΦΕΚ 206/Α/1997), β) των άρθρων 
6 παρ. 10 και 7 παρ. 1 του ν. 2503/1997 «Διοίκηση, οργά¬ 
νωση, στελέχωση της Περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις» (ΦΕΚ 
107/Α/1997) και γ) τις διατάξεις του άρθρου 90 του Κώδικα 
Νομοθεσίας για την Κυβέρνηση και τα κυβερνητικά όρ¬ 
γανα, που κυρώθηκε με το άρθρο πρώτο του π.δ. 63/2005 
(ΦΕΚ 98Α) αναφορικά με τον έλεγχο των δαπανών που 
προκαλούν οι κανονιστικές διοικητικές πράξεις. 

2. Την Π.Υ.Σ. 33/2006 (ΦΕΚ 280/Α/28.12.2006), που αφο¬ 
ρά την αναστολή διορισμών και προσλήψεων στο δη¬ 
μόσιο τομέα. 

3. Το υπ’ αριθμ. 45433/9.8.2007 έγγραφο του Υπουργείου 
Εσωτερικών Δημόσιας Διοίκησης και Αποκέντρωσης με 
το οποίο γίνεται γνωστό ότι με την ΔΙΠΠ/Φ.ΕΓΚΡ.1/423 
/16396/2.8.2007 απόφαση της επιτροπής του άρθρου 2 
παρ. 1 της 33/2006 Π.Υ.Σ. και την υπ’ αριθμ. 44397/9.8.2007 
απόφαση κατανομής του Υφυπουργού Εσωτερικών, Δη¬ 
μόσιας Διοίκησης και Αποκέντρωσης, εγκρίθηκαν για 
τους πρωτοβάθμιους Ο.Τ.Α. του Ν. Σερρών οι συμβάσεις 
μίσθωσης έργου για ένα (1) έτος και για τις οποίες είχαν 
υποβληθεί σχετικά αιτήματα. 


4. Το υπ’ αριθμ. 3054/31.5.2007 έγγραφό μας που αφο¬ 
ρά την εισήγηση μας για την απασχόληση προσωπικού 
με συμβάσεις μίσθωσης έργου στο Δήμο Λευκώνα. 

5. Την υπ’ αριθμ. 63/2007 απόφαση του Δημοτικού 
Συμβουλίου του Δήμου Λευκώνα για τη σύναψη συμβά¬ 
σεων μίσθωσης έργου. 

6. Την από 6.3.2007 γνωμοδότηση του δικηγόρου Στέρ- 
γιου Τζιμίκα, για το χαρακτηρισμό της σύμβασης αυτής, 
ώς γνήσιας σύμβασης έργου, αποφασίζουμε: 

Καθορίζουμε τον αριθμό των προσώπων που είναι 
απαραίτητο να απασχοληθεί με σύμβαση μίσθωσης έρ¬ 
γου στο Δήμο Λευκώνα σύμφωνα με τις διατάξεις του 
άρθρου 681 κ.ε. του Αστικού Κώδικα ως εξής: 


ΑΤΟΜΑ 

ΕΙΔΙΚΟΤΗΤΑ 

2 

Επιστάτες-υπεύθυνοι για το 
πρόγραμμα «Δημιουργία Σπιτιών 
Πολιτισμού και Εντευκτηρίων 

ΣΥΝΟΛΟ: 

2 


Το έργο που θα εκτελεστεί κατά ειδικότητα είναι αυτό 
που ορίζεται στην υπ’ αριθμ. 63/2007 απόφαση του Δη¬ 
μοτικού Συμβουλίου του Δήμου Λευκώνα. 

Χρονικό διάστημα εκτέλεσης του έργου ορίζεται σε 
ένα έτος για συνολική παράδοση του έργου. 

Το συνολικό ποσό αμοιβής δεν θα υπερβεί το ποσό 
των 21.420,00 € συνολικά. 

Τόπος εκτέλεσης του έργου ορίζεται ο Δήμος Λευκώνα. 

Η εκτέλεση του έργου θα παρακολουθείται από τον Δή¬ 
μαρχο Λευκώνα ή από εξουσιοδοτημένο απ’ αυτόν όργανο. 

Το συγκεκριμένο έργο δεν ανάγεται στον κύκλο συνή¬ 
θων καθηκόντων των υπαλλήλων του Δήμου Λευκώνα. 

Σέρρες, 25 Σεπτεμβρίου 2007 

Ο Γ ενικός Γ ραμματέας Περιφέρειας 
ΓΕΩΡΓΟΣ ΤΣΙΟΤΡΑΣ 
-♦- 

Αριθμ. 13132 (9) 

Έγκριση πρόσληψης προσωπικού με σύμβαση 
μίσθωσης έργου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντος υπόψη: 

1. Τις διατάξεις του άρθρου 6 του ν. 2527/1997, «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις». 

2. Το υπ’ αριθμ. 44387/9.8.2007 έγγραφο του ΥΠΕΣΔΔΑ 
(Δ/νση Οργάν. και Λειτ. ΟΤΑ), με το οποίο ανακοινώνεται 
ότι με την υπ’ αριθμ. ΔΙΠΠ/Φ.εγκρ. 1/424/16392/2.8.2007 
απόφαση της Επιτροπής του άρθρου 2 παρ. 1 της υπ’ 
αριθμ. 33/2006 ΠΥΣ, εγκρίθηκε σύμβαση μίσθωσης έργου 
ενός (1) ατόμου, κλάδου ΠΕ Χημικού στη Νομαρχιακή 
Αυτοδιοίκηση Ευρυτανίας, για χρονικό διάστημα ενός 
(1) έτους, αποφασίζουμε: 

Εγκρίνουμε την πρόσληψη ενός (1) ατόμου με σύμβαση 
μίσθωσης έργου από τη Νομαρχιακή Αυτ/ση Ευρυτανίας, 
κλάδου ΠΕ Χημικού, για χρονικό διάστημα ενός (1) έτους, 
με αντικείμενο έργου την οργάνωση, συγκρότηση και 
λειτουργία του Κέντρου Υποδοχής Επενδυτών. 

- Η μισθοδοσία του υπαλλήλου θα βαρύνει τον προ¬ 
ϋπολογισμό της Ν.Α. Ευρυτανίας, σύμφωνα με την υπ’ 
αριθμ. 3333/13-6.2007 βεβαίωση της Ν.Α. Ευρυτανίας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


- Τόπος εκτέλεσης του έργου η έδρα της Ν.Α. Ευρυ¬ 
τανίας. 

-Η εργασία αυτή δεν ανάγεται στα συνήθη καθήκο¬ 
ντα των υπαλλήλων της Ν.Α. Ευρυτανίας, σύμφωνα με 
την από 28.5.2007 βεβαίωση του δικηγόρου Αθανασίου 
Γ αλανού. 

Λαμία, 25 Σεπτεμβρίου 2007 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΣΚΟΡΔΑΣ 

-♦- 

Αριθμ. 15038 (10) 

2η Τροποποίηση - Συμπλήρωση της υπ’ αριθμ. 7217/10.5.2007 
απόφασης Ανασυγκρότησης μελών Περιφερειακού 
Συμβουλίου Στερεός Ελλάδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις: 

α)Του άρθρου 51 του ν. 2218/1994, Ίδρυση Νομαρχιακής 
Αυτοδιοίκησης τροποποίηση διατάξεων για την Πρω¬ 
τοβάθμια Αυτοδιοίκηση και την Περιφέρεια και άλλες 
διατάξεις» όπως τροποποιήθηκε και συμπληρώθηκε 
μεταγενέστερα. 

β) του π.δ. 51/1987 (ΦΕΚ Α' 26) «Καθορισμός των Πε¬ 
ριφερειών της Χώρας για το σχεδίασμά Προγ/σμό και 
συντονισμό της Περιφερειακής Ανάπτυξης». 

γ) του ν. 2503/1997 «Δ/νση, Οργάνωση, Στελέχωση 
Περιφέρειας, ρύθμιση θεμάτων για την Τοπική Αυτοδι¬ 
οίκηση και άλλες διατάξεις». 

δ) Του ν. 2690/1999 (αρθ. 13) «Κύρωση του Κώδικα 
Διοικητικής Διαδικασίας». 

2. Την υπ’ αριθμ. 7217/10.5.2007 απόφασή μας περί ανα¬ 
συγκρότησης μελών Περιφερειακού Συμβουλίου Στερεός 
Ελλάδας, όπως αυτή τροποποιήθηκε και συμπληρώθηκε 
με την υπ’ αριθμ. 14114/16.9.2007 όμοιά της. 

3. Τα υπ’ αριθμ. 8540/29.5.2007, οικ. 10622/29.6.2007 
και οικ. 12811/2.8.2007 έγγραφά μας, προς το Τεχνικό 
Επιμελητήριο Ελλάδας, περί ορισμού εκπροσώπων του, 
ως μέλη (τακτικό κ’ αναπληρωματικό) στο Περιφερειακό 
Συμβούλιο Στερεός Ελλάδος. 

4. Το υπ’ αριθμ. 537/19.9.2007 έγγραφο του Τεχνικού 
Επιμελητηρίου Ελλάδας, σχετικά με τον ορισμό εκπρο¬ 
σώπων του, στο ανωτέρω Συμβούλιο, αποφασίζουμε: 

Τροποποιούμε και συμπληρώνουμε την υπ’ αριθμ. 
7217/10.5.2007 απόφαση Ανασυγκρότησης μελών Περι¬ 
φερειακού Συμβουλίου Στερεός Ελλάδας, ως προς την 
παράγραφο 13 αυτής. 

Κατόπιν τούτου, η τελική σύνθεση του Περιφερειακού 
Συμβουλίου έχει ως κατωτέρω: 

1. Αθανάσιος Σκορδάς, Γενικός Γραμματέας Περιφέ¬ 
ρειας Στερεός Ελλάδας, ως Πρόεδρος, αναπληρούμενος 
νομίμως. 

2. Αθανάσιος Χειμάρας, Νομάρχης Φθ/δας, αναπλη¬ 
ρούμενος νομίμως. 

3. Κων/νος Κοντογεώργος, Νομάρχης Ευρυτανίας, 
αναπληρούμενος νομίμως. 

4. Νικόλαος Φουσέκης, Νομάρχης Φωκίδας, αναπλη¬ 
ρούμενος νομίμως. 

5. Κλέαρχος Περγαντάς, Νομάρχης Βοιωτίας, αναπλη¬ 
ρούμενος νομίμως. 


6. Αθανάσιος Μπουραντάς, Νομάρχης Εύβοιας, ανα¬ 
πληρούμενος νομίμως. 

7. Νικόλαος Καράφλας, Δήμαρχος Τιθορέας, εκπρό¬ 
σωπος της ΤΕΔΚ Ν. Φθ/δας, αναπληρούμενος από τον 
Γεώργιο Κοτρωνιά, Δήμαρχο Λαμιέων. 

8. Βασίλειος Καραμπάς, Δήμαρχος Καρπενησιού, εκ¬ 
πρόσωπος της ΤΕΔΚ Ν. Ευρυτανίας, αναπληρούμενος 
από τον Ιωάννη Σταμάτη, Δήμαρχο Δομνίστας. 

9. Αριστείδης Παπαλάϊος, Δήμαρχος Ιτέας, εκπρό¬ 
σωπος της ΤΕΔΚ Ν.Φωκίδας, αναπληρούμενος από το 
Γ εώργιο Κουλούλα, Δήμαρχο Λιδορικίου. 

10. Νικόλαος Σβίγγος, Δήμαρχος Θηβαίων, εκπρόσω¬ 
πος της ΤΕΔΚ Νομού Βοιωτίας, αναπληρούμενος από 
το Νικόλαο Παπαγγελή, Δήμαρχο Χαιρώνειας. 

11. Ιωάννης Μπουροδήμος, Δήμαρχος Διριρύων, εκπρό¬ 
σωπος της ΤΕΔΚ Ν. Εύβοιας, αναπληρούμενος από τον 
Αντώνιο Μπαζιώτη, Δήμαρχο Μεσσαπίων. 

12. Παναγιώτης Σίμωσης, Πρόεδρος του Επιμελητηρίου 
Εύβοιας εκπρόσωπος των Επιμελητηρίων των Παρα¬ 
γωγικών Τάξεων, αναπληρούμενος από τον Ευάγγελο 
Μυταρά, Πρόεδρο του Επιμελητηρίου Φωκίδας. 

13. Σταύρος Καμαριώτης, Πρόεδρος Π.Τ./ΤΕΕ Ν. Εύ¬ 
βοιας, εκπρόσωπος του ΤΕΕ, αναπληρούμενος απο τον 
Παναγιώτη Γώγο Πρόεδρο Π.Τ/ΤΕΕ Αν. Στερ. Ελλάδας 
για το χρονικό διάστημα έως και τις 31.7.2008, ενώ από 
1.8.2008 εκπρόσωπος του Τ.Ε.Ε. θα είναι ο Γώγος Πανα¬ 
γιώτης αναπληρούμενος από το Σταύρο Καμαριώτη. 

14. Παναγιώτης Ρίζος, εκπρόσωπος του Γεωτεχνικού 
Επιμελητηρίου Ελλάδας, αναπληρούμενος από τον Πα¬ 
ναγιώτη Αντωνίου. 

15. Γεώργιος Παπανικολάου, Πρόεδρος του Περκρ/κού 
Τμήματος Κεντρικής Στερεός Ελλάδας, εκπρόσωπος 
του Οικονομικού Επιμελητηρίου Ελλάδας, αναπληρού¬ 
μενος από τον Αθανάσιο Σκλάβο. 

16. Γ εώργιος Κυρίτσης, εκπρόσωπος της ΑΔΕΔΥ, ανα¬ 
πληρούμενος από τον Κων/νο Χριστόπουλο. 

17. Σταύρος Μπαμπατσούλης, εκπρόσωπος της ΠΑΣΕ- 
ΓΕΣ αναπληρούμενος από τον Δημήτριο Ιωάννου. 

18. Λάμπρος Τέσκος, εκπρόσωπος της Γ.Σ.Ε.Ε, αναπλη¬ 
ρούμενος από τον Κων/νο Χούπα. 

19. Γεώργιος Μελεμενής, Προϊστάμενος της Δ/νσης 
Κοινωνικής Επιθεώρησης Στερεός Ελλάδας, εκπρό¬ 
σωπος του Υπουργείου Απασχόλησης και Κοινωνικής 
Προστασίας με αναπληρώτρια την Δέσποινα Καραδή- 
μου, Προϊσταμένη του Τμήματος Συντονισμού Ελέγχου, 
Αξιολόγησης και Τεκμηρίωσης της Δ/νσης Κοινωνικής 
Επιθεώρησης Στερεός Ελλάδας. 

20. Ευάγγελος Πολύζος, εκπρόσωπος του ΟΑΕΔ, ανα¬ 
πληρούμενος από τον Νικηφόρο Παταργιά. 

Γραμματέας του Περιφερειακού Συμβουλίου ορίζε¬ 
ται η Μπαρτσώκα Χαρίκλεια, υπάλληλος της Δ/νσης 
Σχεδιασμού και Ανάπτυξης, αναπληρούμενη από τον 
Παναγιώτη Παπαργυρίου υπάλληλο της Δ/νσης Αυτ/σης 
και Αποκ/σης. 

Τις αρμοδιότητες του Περιφερειακού Συμβουλίου κα¬ 
θορίζουν οι συνδυαζόμενες διατάξεις των άρθρων 61 
(παρ.3) και 63 του ν. 1622/1986. 

Κατά τα λοιπά ισχύει η υπ’ αριθμ. 7217/10.5.2007 από¬ 
φασή μας όπως τροποποιήθηκε και συμπληρώθηκε με 
την υπ’ αριθμ. 14114/10.9.2007 όμοιά της. 

Η παρούσα να τοιχοκολληθεί στο χώρο ανακοινώσε¬ 
ων της Δ/νσης Αυτ/σης και Αποκ/σης της Περιφέρειας 
Στερεός Ελλάδας. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 2 Οκτωβρίου 2007 

Ο Γενικός Γραμματέας Περιφέρειας 
ΑΘΑΝΑΣΙΟΣ ΣΚΟΡΔΑΣ 

-♦- 

Αριθμ. 10931 (11) 

Μεταβίβαση αρμοδιοτήτων σε Νομαρχιακό Σύμβουλο 
του Νομού Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 

Έχοντας υπόψη: 

1. Τις διατάξεις: 

α) του άρθρου 15 παρ. 28, 29, 30 και 31 του ν. 2503/1997 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις», όπως τροποποιήθηκαν με τις όμοιες του 
άρθρου 1 παρ. 4, 5 και 6 του ν. 3274/2004 «Οργάνωση και 
λειτουργία των Ο.Τ.Α. πρώτου και δεύτερου βαθμού» 

β) των άρθρων 62 και 69 του π.δ/τος 30/1996 «Κώδικας 
Νομαρχιακής Αυτοδιοίκησης». 

γ) του ν. 3469/2006 «Εθνικό Τυπογραφείο, Εφημερίς 
της Κυβερνήσεως και λοιπές διατάξεις». 

2. Την υπ’ αριθμ. 17/2.1.2007 απόφασή μας, περί ορι¬ 
σμού Αντινομαρχών. 

3. Τον ισχύοντα Οργανισμό Εσωτερικής Υπηρεσίας 
της Νομαρχιακής Αυτοδιοίκησης Μαγνησίας. 

4. Την ανάγκη μεταβίβασης αρμοδιοτήτων στους Αντι- 
νομάρχες και στους Νομαρχιακούς Συμβούλους. 


5. Το γεγονός ότι με την παρούσα δεν προκαλείται 
δαπάνη στον προϋπολογισμό της Νομαρχιακής Αυτο¬ 
διοίκησης, αποφασίζουμε: 

Μεταβιβάζουμε στον Νομαρχιακό Σύμβουλο Φώτιο 
Ζεμπέκη την αρμοδιότητα πληροφόρησης, ενημέρωσης 
των αρμοδίων οργάνων (Νομάρχη και Αντινομαρχών), 
παρακολούθησης του συνόλου των θεμάτων αρμοδιό¬ 
τητας της Νομαρχιακής Αυτοδιοίκησης που αφορούν 
στις νήσους Σκιάθο, Σκόπελο, Αλόννησο (Βόρειες Σπο¬ 
ράδες), καθώς και της υποβολής προτάσεων προς τα 
ανωτέρω όργανα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 28 Σεπτεμβρίου 2007 
Ο Νομάρχης 

ΑΠΟΣΤΟΛΟΣ ΠΑΠΑΤΟΛΙΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Διορθώνεται η δημοσιευθείσα στο ΦΕΚ 1360/τ.Β’/ 
1.8.2007, υπ’ αριθμ. 4681/23.7.2007 απόφαση του Γενικού 
Γραμματέα Περιφέρειας Ανατολικής Μακεδονίας - Θρά¬ 
κης, που αφορά «Συμβάσεις μίσθωσης έργου στο Κέ¬ 
ντρο Προσχολικής Αγωγής και Φροντίδας Οικογένειας 
Δήμου Δράμας» από το εσφαλμένο «ΚΕΦΟ Δ. Δράμας» 
στο ορθό «Κέντρο Προσχολικής Αγωγής και Φροντίδας 
Οικογένειας Δήμου Δράμας», όπου στην ανωτέρω από¬ 
φαση αναφέρεται. 

(Από την Περιφέρεια 
Ανατολικής Μακεδονίας - Θράκης) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

ΚΟΜΟΤΗΝΗ - Δημοκρατίας 1 

26510 87215 
25310 22858 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


»Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 
»Για τα φωτοαντίγραφα Φ.Ε.Κ. σε 0,15 € ανά σελίδα. 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οό-ΓΟίπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟΠί/όνό, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 ■ ίηΐβπιβΐ: Ιι11ρ://νννννν.β1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 


Α.Ε.Δ. 

10 € 

Δωρεάν 

Β' 

320 € 

225 € 


Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Γ' 

65 € 

Δωρεάν 


Δ.Δ.Σ. 

225 € 

95 € 

Υ.Ο.Δ.Δ. 

65 € 

Δωρεάν 


Α.Σ.Ε.Π. 

70€ 

Δωρεάν 

Δ' 

160 € 

80 € 


Ο.Π.Κ. 

- 

Δωρεάν 

Α.Α.Π. 

160 € 

80 € 


Α'-Ι- Β'-Ι- Δ' + Α.Α.Π. 

- 

450 € 

Ε.Β.Ι. 

65 € 

33 € 





• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

• Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 


* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885,210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 















